projektas



**RIETAVO SAVIVALDYBĖS TARYBA**

**SPRENDIMAS**

**DĖL SOCIALINĖS GLOBOS KAINOS SUDERINIMO**

2017 m. kovo 30 d. Nr. T1-

Rietavas

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Lietuvos Respublikos socialinių paslaugų įstatymu, Lietuvos Respublikos Vyriausybės 2006 m. spalio 10 d. nutarimo Nr. 978 „Dėl socialinių paslaugų finansavimo ir lėšų apskaičiavimo metodikos patvirtinimo“ 21 punktu ir atsižvelgdama į viešosios įstaigos Rietavo parapijos senelių globos namų direktoriaus 2017 m. sausio 2 d. įsakymą Nr. V-1 „Dėl socialinių paslaugų įkainių patvirtinimo“, Rietavo savivaldybės taryba n u s p r e n d ž i a:

1. Suderinti Rietavo parapijos senelių globos namuose teikiamos socialinės globos kainą:

1.1. suaugusiam ar senyvo amžiaus asmeniui su sunkia negalia – 735,00 Eur per mėnesį;

1.2. suaugusiam ar senyvo amžiaus asmeniui – 605,00 Eur per mėnesį.

2. Pripažinti netekusiu galios Rietavo savivaldybės tarybos 2015 m. balandžio 30 d. sprendimą Nr. T1-37 „Dėl socialinės globos kainos nustatymo“.

3. Sprendimas įsigalioja nuo 2017 m. balandžio 1 d.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui per vieną mėnesį nuo šio sprendimo priėmimo dienos.

Savivaldybės meras

**RIETAVO SAVIVALDYBĖS ADMINISTARCIJOS SVEIKATOS, SOCIALINĖS PARAMOS IR RŪPYBOS SKYRIUS**

**AIŠKINAMASIS RAŠTAS PRIE SPRENDIMO**

**„DĖL SOCIALINĖS GLOBOS KAINOS SUDERINIMO“ PROJEKTO**

2017–03-08

Rietavas

**1. Sprendimo projekto esmė.**

Suderinti Rietavo parapijos senelių globos namų teikiamų socialinės globos paslaugų kainas. 2015 m. balandžio 30 d. Rietavo savivaldybės tarybos sprendimu Nr. T1-37 „Dėl ilgalaikės (trumpalaikės) socialinės globos kainos nustatymo“ buvo nustatyta socialinės globos kaina: asmeniui su sunkia negalia – 695 Eur per mėnesį; senyvo amžiaus asmeniui ir suaugusiam asmeniui su negalia – 519 Eur per mėnesį. VšĮ Rietavo parapijos senelių globos namų rašte nurodyta, kad didėja sąnaudos socialinei globai teikti. Įstaiga prašo didinti socialinės globos paslaugų kainą.

**2. Kuo vadovaujantis parengtas sprendimo projektas.**

Sprendimo projektasparengtas vadovaujantis Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Lietuvos Respublikos socialinių paslaugų įstatymu, Lietuvos Respublikos Vyriausybės 2006 m. spalio 10 d. nutarimo Nr. 978 „Dėl socialinių paslaugų finansavimo ir lėšų apskaičiavimo metodikos patvirtinimo“ 21 punktu ir atsižvelgdama į viešosios įstaigos Rietavo parapijos senelių globos namų direktoriaus 2017 m. sausio 2 d. įsakymą Nr. V-1 „Dėl socialinių paslaugų įkainių patvirtinimo “.

**3. Tikslai ir uždaviniai**.

Padidinus paslaugos įkainį bus užtikrintas tinkamas paslaugos turinys.

**4. Laukiami rezultatai**.

Suderintos socialinės globos paslaugų kainos yra pagrindas nustatyti mokėjimo už socialines paslaugas dydį konkrečiam socialinės globos paslaugos gavėjui, o taip pat efektyviai naudoti ir apskaityti lėšas socialinei globai organizuoti ir teikti.

**5. Kas inicijavo sprendimo projekto rengimą.**

Savivaldybės administracijos Sveikatos, socialinės paramos ir rūpybos skyrius.

**6. Sprendimo projekto rengimo metu gauti specialistų vertinimai**.

Neigiamų specialistų vertinimų negauta.

**7. Galimos teigiamos ar neigiamos sprendimo priėmimo pasekmės**.

Neigiamų pasekmių nenumatoma. Asmuo turi teisę atsisakyti skirtų socialinės globos paslaugų, jeigu jos nepateisina asmens lūkesčių, netenkina asmens poreikių ar asmens netenkina nustatyta socialinės globos kaina.

**8. Lėšų poreikis sprendimo įgyvendinimui**.

Sprendimo įgyvendinimui reikės Savivaldybės biudžeto lėšų.

**9. Antikorupcinis vertinimas**.

Nereikalingas.

Sveikatos, socialinės paramos ir rūpybos skyriaus vyr. specialistė Sandra Rėkašienė